স্বাধীনতা দিৱস বুলি ক'লেই সৰুকালৰ কথা মনত পৰে। কাগজৰ সৰু পতাকা আকি বাঁহৰ কামিত লগাই স্কুললৈ গৈছিলো। কি আনন্দ! স্কুলত পতাকা উত্তোলনৰ পিছত স্কুলৰ পৰা ওলাই শাৰী পাতি ৰাজ আলিৰে চিঞৰি চিঞৰি ঘূৰিছিলো পতাকা জোকাৰি জোকাৰি। সমস্বৰে গাইছিলো- স্বাধীন ভাৰত কি জয়, মহাত্মা গান্ধী কি জয়, জৱাহৰলাল নেহৰু কি জয়। কি যে আনন্দ।
আমি চাকৰি আৰম্ভ কৰাৰ দিনৰে পৰা অসমৰ মানুহ লাহে লাহে ভাৰতীয় দেশ প্ৰেমৰ পৰা দূৰলৈ গৈছে। আলফাৰ স্বাধীন অসমৰ দাবীৰ পিছত অসমৰ একাংশ লোকে স্বাধীনতা দিৱসত ভাগ লোৱাৰ কথা পাহৰিয়ে গ'ল। সত্তৰৰ দশকৰ পৰা আজিলৈকে আলফা আৰু অন্যান্য উগ্ৰবাদী সংগঠনে স্বাধীনতা দিৱস বৰ্জনৰ আহ্বান দিয়ে। স্বাধীনতা দিৱসত অসমৰ বেছিভাগ সাধাৰণ মানুহ ঘৰৰ ভিতৰতে সোমাই থকা হ'ল।
আমিও কাহানিও চৰকাৰী স্বাধীনতা দিবসলৈ যোৱা নাই। অসমত স্বাধীনতা দিৱস মন্ত্ৰী-বিষয়াৰহে উৎসৱ হৈ পৰিল। এমুঠিমান চৰকাৰী কৰ্মচাৰী আৰু মন্ত্ৰী-বিধায়ক, দলীয় লোকৰ বাহিৰে অইন মানুহ স্বাধীনতা দিবসলৈ নাযায়েই।
কলেজৰ অধ্যাপক হৈ থকা সময়ত পতাকা উত্তোলনৰ কথাই নাই। বিন্দাছ ঘৰত বহি স্বাধীনতা দিবস পালন কৰো! লাহে লাহে সেই কথা পাহৰি গ'লো। স্বাধীনতা দিবস গণতন্ত্ৰ দিবস ঘৰত থাকি লেখা পঢ়া কামেই কৰাটো অভ্যাস হৈ গ'ল।
কলেজৰ অধ্যক্ষ হৈ থকা সময়ত পতাকা তুলিবলৈ যাবলৈ বাধ্য হৈছো। মাজে মাজে কলেজৰ এন চি চি অফিচাৰলৈ দায়িত্ব ঠেলিছো। মাজে মাজে কলেজৰ এন চি চি অফিচাৰলৈ দায়িত্ব ঠেলিছো। মুঠতে স্কুলত পঢ়া দিনৰ সেই আগ্ৰহ আজিলৈকে অন্তৰত বিচাৰি নাপালো।
এইবাৰ বহুদিনৰ মূৰত হেপাহেৰে পতাকা উত্তোলন কৰিম ৰাজহুৱাভাৱে। বৃহত্তৰ গুৱাহাটী পদপথ ব্যৱসায়ীসকলে মোক পতাকা উত্তোলন কৰিবলৈ মাতিছে। ছয়মাইলৰ পদপথত পদপথ ব্যৱসায়ীসকলৰ পতাকা উত্তোলন কৰিম। বহুদিন ধৰি সমাজৰ এই অৱহেলিত লোকসকলৰ উপদেষ্টা হৈ আছো। চৰকাৰে তেওঁলোকৰ ওপৰত কৰা অত্যাচাৰৰ সাক্ষী হৈ আছো। এই সকলৰ সৈতে এইবাৰ স্বাধীনতা দিৱস উদযাপন কৰিম হেঁপাহেৰে!
কিতাপখনত আকৌ উল্লেখ আছে যে ১৯৪৭ ৰ ১৯ জুলাইত নগা জাতীয় পৰিষদৰ নেতা এ জেদ ফিজো আৰু অন্যান্য সকলে মহাত্মা গান্ধীক দিল্লীত লগ ধৰি দহটা প্ৰধান কাৰণ দৰ্শাই নগাসকলৰ স্বাধীনতা বিচাৰিছিল। গান্ধীজীয়ে হেনো নগাসকলৰ এই দাবী যুক্তি সংগত বুলি মানি লৈছিল।
কিতাপখনত আকৌ উল্লেখ আছে যে নগা প্ৰতিনিধিসকলে গান্ধীজীক জনাইছিল সেই কথা যে তেতিয়াৰ অসমৰ গৱৰ্ণৰ ছাৰ আকবৰ হাইদৰীয়ে নগাসকলক ভাবুকি দি কৈছিল নগাসকলে যদি ভাৰতৰ লগত থাকিবলৈ অস্বীকাৰ কৰে তেনেহ'লে তেওঁলোকক দমন কৰিবলৈ সৈন্য ব্যৱহাৰ কৰা হ'ব।
গান্ধীয়ে হেনো এই কথাও কৈছিল নগা নেতাসকলক, '১৪ আগষ্টলৈ কিয় ৰখা তোমালোকে কাইলৈকে স্বাধীনতা ঘোষণা নকৰা কিয়?' (সূত্ৰ : The Naga Saga, pp 1-55)
